เมื่ออาทิตย์ก่อนผมมีอาการเจ็บคอ มีน้ำมูกไหล ไม่มีไข้ไม่ไอ แต่เมื่อ2วันก่อนผมไปหาและมีอาการไออย่างเดียวเป็นไอแห้งมากๆ บอกว่าเป็นหลอดลมอักเสบ แต่วันนี้ผมก็มีอาการไอมากขึ้น แล้วเวลาหายใจเข้าลึกๆหรือไอจะเจ็บหน้าอก อาการแบบนี้มีโอกาสเป็นอันตรายหรือว่าปกติสำหรับโรคหลอดลมอักเสบครับ
สวัสดีค่ะ การวินิจฉัยที่เป็นไปได้1.เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ2.เจ็บจากเยื่อหุ้มปอดอักเสบ มักสัมพันธ์กับการหายใจเข้าออก3.เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน การไอมากๆ ไม่ว่าจะจากสาเหตุใด ก็อาจเป็นสาเหตุให้เจ็บกล้ามเนื้อหน้าอกได้4.เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย5.เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆในกรณีนี้อาจเกิดจากไอมากจนเจ็บหน้าอกจากกล้ามเนื้ออักเสบ หรือมีเยื่อหุ้มปอดหรือปอดอักเสบหากไอมากจนเจ็บแน่นหน้าอก มีไข้สูง หอบเหนื่อย ควรไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ รับประทานยาแก้ไอ ยาละลายเสมหะ พักผ่อน งดการออกแรงหนักหรือการออกกำลังกายในช่วงนี้